Príloha č. 15
k nariadeniu vlády č. …/2004 Z. z.
ES vyhlásenie o zhode
1.	ES vyhlásenie o zhode sa vydáva písomnou formou a je vždy súčasťou dokumentácie:
a)	rekreačného plavidla a vodného skútra a musí byť zahrnuté do príručky majiteľa (príloha č. 1 písm. A bod 2.5),
b)	komponentov uvedených v prílohe č. 2,
c)	hnacích motorov a musí byť zahrnuté do príručky majiteľa (príloha č. 1 písm. B, bod 4).
2.	Písomné ES vyhlásenie o zhode musí byť vypracované v jazyku ako je uvedené v prílohe č. 1 písm. A bod 2.5 a obsahovať tieto údaje:
a)	názov a adresu výrobcu alebo jeho splnomocnenca, ktorý musí tiež uviesť obchodný názov a adresu výrobcu,
b)	opis výrobku uvedeného v bode 1 - značky výrobku, typ, sériové číslo, ak je to vhodné,
c)	odkazy na použité harmonizované normy, alebo odkazy na osobitnosti na základe ktorých je zhoda vyhlásená,
d)	ak je to potrebné odkaz na iné použité všeobecne záväzné právne predpisy,
e)	ak je to potrebné odkaz na osvedčenie o ES skúške typu vydané notifikovanou osobou,
f)	ak je to potrebné názov a adresa notifikovanej osoby,
g)	identifikácia osoby splnomocnenej na podpis v mene výrobcu alebo jeho splnomocnenca.
3.	V prípade vnútorných motorov a hnacích kormových motorov bez zabudovaného výfukového systému, motorov typovo schválených podľa smernice 97/68/ES, zhodných so stupňom II podľa prílohy č. 1 bodu 4.2.3 uvedenej smernice a motorov typovo schválených podľa smernice 88/77/ES vyhlásenie o zhode musí okrem informácie podľa bodu 2 obsahovať, vyhlásenie výrobcu, že motor bude spĺňať požiadavky tohto nariadenia na výfukové emisie po namontovaní na rekreačné plavidlo v súlade s dodanými pokynmi výrobcu a že tento motor nesmie byť uvedený do prevádzky ak nebolo rekreačné plavidlo, do ktorého má byť motor namontovaný, ak sa to požaduje, ES vyhlásené za zhodné s príslušnými ustanoveniami nariadenia.